Bartkūniškiai
Bartkūniškiai – kaimas Kėdainių rajono savivaldybėje, 3 km į šiaurės vakarus nuo Kėdainių, Smilgos upės dešiniajame krante, priešais Kėbonius. Gyvenvietės pakraštyje į Smilgą įteka Klamputis (ant jo įrengti du tvenkinukai). Šalia eina kelio  2006  Kėdainiai–Lipliūnai–Krakės  atšaka link Kėbonių, yra autobuso Kėdainiai–Lipliūnai stotelė. Seniau buvo dvaro palivarkas, plytinė. Išlikę palivarko, tvarto pastatai, liepų alėja.